উদ্যোক্তারা আশা করছে, প্রস্তাবিত অর্থনৈতিক অঞ্চলটি প্রতিষ্ঠিত হলে উত্তরাঞ্চলের মানুষের জীবনমানের উন্নয়ন ঘটবে। এখানে নদীপথ আছে। সড়ক ও রেল সংযোগ রয়েছে। পাশেই রয়েছে রেল স্টেশন। বিনিয়োগ করার জন্য সিরাজগঞ্জ আদর্শ জায়গা। প্রস্তাবিত অর্থনৈতিক অঞ্চলে পোশাকশিল্প, বস্ত্রশিল্প, পাট, ওষুধ, চামড়া, অটোমোবাইল, সিরামিক, রাসায়নিক, আইটি শিল্প ও কৃষিজাত পণ্যের প্রক্রিয়াকরণ কারখানা গড়ে তোলা হবে। পাঁচতারকা হোটেল, ট্রেড সেন্টার, শপিংমল ইত্যাদি থাকবে। এখানে থাকবে পর্যটন পার্ক, চলাচলের রাস্তার মাঝখানে সড়কদ্বীপের পরিবর্তে লেক। অর্থনৈতিক কর্মকা-ের এই আয়োজনে স্থানীয় বহুমানুষের কর্মের ব্যবস্থা হবে। এখানে আনুমানিক ১৫০ কোটি ডলার বা ১২ হাজার কোটি বিনিয়োগ হবে।